L 188/6 Jurnalul Oficial al Uniunii Europene 19.7.2011 REGULAMENTUL DE PUNERE ÎN APLICARE (UE) NR. 688/2011 AL COMISIEI din 18 iulie 2011 de derogare, pentru anul 2011, de la Regulamentul (CE) nr. 501/2008, prin stabilirea unui calendar suplimentar pentru prezentarea şi selecționarea programelor de informare și promovare a fructelor și a legumelor proaspete pe piața internă și în țările terțe COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă și în țările terţe (!), în special articolul 15, întrucât: ) Articolul 3 alineatul (1) litera (c) din Regulamentul (CE) nr. 3/2008 prevede că sectoarele sau produsele care pot face obiectul acţiunilor de informare şi de promovare finanțate integral sau parțial din bugetul Uniunii se stabilesc ținând seama, în special, de necesitatea de a face faţă unor probleme specifice sau conjuncturale dintr-un sector anume. 2 Articolul 3 alineatul (2) litera (a) din Regulamentul (CE) nr. 3/2008 prevede că produsele care pot face obiectul acţiunilor de informare şi de promovare finanțate integral sau parţial din bugetul Uniunii şi care urmează să fie efectuate în țări terțe sunt în special cele pentru care există posibilitatea de a fi exportate sau posibilitatea deschiderii unor noi piețe de desfacere, în special în cazurile în care nu se acordă restituiri. (3) Sectorul fructelor și legumelor proaspete este lovit de o criză fără precedent, din cauza epidemiei provocate de bacteria Escherichia coli. Această epidemie a generat o criză de încredere în rândul consumatorilor, care s-a tradus printr-o scădere substanțială a consumului. Prin urmare, este necesar să se consolideze încrederea consu- matorilor în fructele și legumele produse în Uniune. (4) Această criză de încredere a provocat, de asemenea, difi- cultăți economice acute, susceptibile să pună în pericol supraviețuirea economică a unui număr considerabil de () JO L 3, 5.1.2008, p. 1. exploatații din sectorul fructelor şi legumelor proaspete la nivelul Uniunii. Prin urmare, este necesar să se stimuleze posibilitatea de a exporta în țări terțe fructele şi legumele proaspete produse în Uniune. (5)  În acest context, ar fi util să se ofere organizaţiilor profe- sionale din sectorul fructelor și legumelor proaspete posi- bilitatea de a beneficia de cofinanțare din partea Uniunii în cadrul Regulamentului (CE) nr. 3/2008 și de a le putea prezenta în acest scop autorităților naționale competente, în decursul săptămânilor următoare, programe de informare şi de promovare în vederea selectării și, dacă este cazul, în vederea adoptării acestora de către Comisie până la sfârșitul anului curent. Aceste programe vor putea fi prezentate în afara ritmului anual de adoptare a programelor şi în afara calendarului uzual stabilit la articolele 8 și 11 din Regulamentul (CE) nr. 501/2008 al Comisiei din 5 iunie 2008 de stabilire a normelor de aplicare a Regulamentului (CE) nr. 3/2008 al Consiliului privind acţiunile de informare şi promovare pentru produsele agricole pe piața internă și în țările terțe (2). (6) Prin urmare, pentru anul 2011 este necesar să se aplice o derogare de la Regulamentul (CE) nr. 501/2008 pentru programele de informare şi de promovare a fructelor şi a legumelor proaspete destinate pieţei interne și ţărilor terţe. (7) Comitetul de gestionare a organizării comune a piețelor agricole nu a emis un aviz în termenul stabilit de preşedinte, ADOPTĂ PREZENTUL REGULAMENT: Articolul 1 Pentru anul 2011 şi fără a aduce atingere calendarului anual uzual prevăzut la articolul 8 alineatul (1) al doilea paragraf și la articolul 11 alineatele (1) şi (3) din Regulamentul (CE) nr. 501/2008, calendarul suplimentar de mai jos se aplică programelor de informare și de promovare a fructelor și legumelor proaspete destinate pieţei interne şi țărilor terţe: () JO L 147, 6.6.2008, p. 3.